KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu Padomes nostājā par priekšlikumu EIROPAS PARLAMENTA UN PADOMES LĒMUMAM, ar ko piešķir turpmāku makrofinansiālo palīdzību (MFP) Gruzijai /* COM/2013/067 final - 2010/0390 (COD) */





2010/0390 (COD) KOMISIJAS ATZINUMS atbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu Padomes nostājā par priekšlikumu EIROPAS PARLAMENTA UN PADOMES LĒMUMAM, ar ko piešķir turpmāku makrofinansiālo palīdzību (MFP) Gruzijai 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Komisija šeit izklāsta savu atzinumu par grozījumiem, ko ierosinājis Parlaments. 2. Vispārīga informācija Datums, kurā priekšlikumu nosūtīja Parlamentam un Padomei: 2011. gada 13. janvāris Datums, kad Eiropas Parlaments sniedza atzinumu pirmajā lasījumā: 2011. gada 10. maijs Datums, kad Komisija sniedza nostāju par Parlamenta grozījumiem pirmajā lasījumā: 2011. gada 10. maijs Datums, kad Padome sniedza nostāju pirmajā lasījumā: 2012. gada 10. maijs Datums, kad Eiropas Parlaments sniedza atzinumu otrajā lasījumā: 2012. gada 11. decembris 3. Komisijas priekšlikuma mērķis Priekšlikums bija daļa no ES iespējamajiem pasākumiem, par kuriem tika paziņots līdzekļu devēju konferencē 2008. gadā. Makrofinansiālās palīdzības (MFP) mērķi ir šādi: · palīdzēt segt daļu no Gruzijas ārējā finansējuma vajadzībām un samazināt budžeta deficīta vajadzības; · atbalstīt budžeta konsolidācijas centienus un ārējo stabilizāciju saskaņā ar Starptautiskā Valūtas fonda programmu; · atbalstīt centienus veikt strukturālās reformas, kuru mērķis ir panākt ilgtspējīgu izaugsmi un palielināt publiskā sektora finanšu pārvaldības pārredzamību un efektivitāti; atvieglot un veicināt Gruzijas iestāžu centienus īstenot pasākumus, kas definēti ES un Gruzijas EKP rīcības plānā un Austrumu partnerībā, lai veicinātu ciešāku ekonomisko un finanšu integrāciju ar ES, – tas atbilst arī plānam izveidot starp abām pusēm “dziļu un visaptverošu brīvās tirdzniecības zonu”. 4. Komisijas atzinums par Eiropas Parlamenta ierosināto grozījumu 4.1. Komisijas noraidītie grozījumi Attiecībā uz vienīgo strīdīgo jautājumu, izmantot komiteju procedūru, lai pieņemtu saprašanās memoranda 2. un 6. pantu (saprašanās memorandā uzskaitīti politiskie nosacījumi), Komisija piekrita Parlamenta nostājai pirmajā lasījumā izmantot konsultēšanās procedūru bez pamatojuma. Šāda nostāja tika saglabāta arī otrajā lasījumā. Pārējie Parlamenta grozījumi ir vai nu redakcionāli, vai arī vēlreiz apstiprina Komisijas sākotnējo priekšlikumu. Tomēr saskaņā ar Komisijas nostāju attiecībā uz Parlamenta grozījumiem pirmajā lasījumā priekšlikumā par MFP Kirgizstānas Republikai (tai pašā 2012. gada decembra plenārsēdē) un ņemot vērā domstarpības starp Parlamentu un Padomi šai sarežģītajā jautājumā par procedūru, kuras patlaban apturējušas visus MFP priekšlikumus un kuru atrisināšanai steidzami jārod kompromiss starp abām iestādēm, Komisija, lai pieņemtu saprašanās memorandu, ierosina precīzi pamatot konsultēšanās procedūras piemērošanu. 5. Secinājums Likumdevēji savstarpējās diskusijās lielāko uzmanību pievērsīs komiteju procedūras jautājumam, un Komisiju vispirms interesē tas, lai iespējami drīz atrisinātos Padomes un Parlamenta domstarpības par to, vai saprašanās memoranda pieņemšanā attiecībā uz Gruziju piemērojama konsultēšanas procedūra vai pārbaudes procedūra. Komisija ierosinās kompromisa risinājumus.